Kampala

Kampala Afrikako ekialdeko hiria da, Ugandako hiriburua eta hiri nagusia. 1.659.600 biztanle zituen 2011n.

Geografia 
Itsas-mailatik 1.189 metrotan kokatuta, Ugandako erdialdean dago, Victoria aintziraren ertzean. Beste hiri historiko bezala, kampalarrek hiria zazpi muinotan eraikia izan zela diote, nahiz eta hori guztiz fidagarria ez izan. Zazpi muinoak hauek dira: Kasubi, Mengo, Kibuli, Namirembe, Rubaga, Nsambya eta hiriari bere izena eman ziona, Kampala.

Klima 
Hiriak klima ekuatoriala du, Af, Köppen sailkapenaren arabera.

Historia 
 1890ean British East Africa Company izeneko konpainiak sortu zuen hiria.
 1922an Makerere University, herrialdeko unibertsitaterik handiena, fundatu zuten.
 1962an Kampala hiriburu bihurtu zen, Entebbe ordezkatuz.
 1963an hiriko unibertsitateak University of East Africa izena hartu zuen.

Auzoak 
Hiria bost auzotan banaturik dago:
 Kawempe, iparraldean
 Rubaga, ekialdean
 Centre, erdialdean
 Makindye, hegoaldean
 Nakawa, mendebaldean

Demografia 
2002ko erroldaren arabera hiriak 1.189.142 biztanle zituen. Ugandako Estatistika Elkarteak (UBOS) 2008an 1.420.200 zirela zenbatetsi zuen. 2011n, UBOSek 1.659.600 zirela esan zuen.

Kampalar gehienak (%65) anglikanoak dira, eta musulmanak %10 dira. Besteak kristautasunaren beste adarretakoak edo animistak dira.

Bertako osasun ministerioaren arabera, hiriak dauka HIESaren infekzio tasarik altuena Ugandan, altuenetarikoa Afrika osoan eta beraz munduan: 2004-2005eko azterketan, helduen %9,2 kutsatuta zegoen, eta prostituten artean %47a.

Erreferentziak

Kanpo estekak 
  Kanpala City Council

Herrialdeetako hiriburuak
Ugandako hiriak
Kampala
Afrikako hiriburuak